|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 4427, Факс: +38121557074Psounz@vojvodinа.gov.rs |
|  | ЧИСЛО: 128-111-26/2023-03-3 | ДАТУМ: 14.3.2023. року |

На основи члена 83. Закона о занятих у автономних покраїнох и єдинкох локалней самоуправи («Службени глашнїк РС», число 21/16, 113/17, 113/17 – други закон, 95/18 и 114/21) и члена 7. Уредби о запровадзованю интерного и явного конкурса за пополньованє роботних местох у автономних покраїнох и єдинкох локалней самоуправи («Службени глашнїк РС», число 95/16 и 12/22), обявює ше

**ИНТЕРНИ КОНКУРС ЗА ПОПОЛНЬОВАНЄ ВИВЕРШИТЕЛЬНОГО РОБОТНОГО МЕСТА У ПОКРАЇНСКИМ СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ**

**I Орґан у хторим ше пополнює роботне место:**

Покраїнски секретарият за образованє, предписаня, управу и национални меншини – национални заєднїци

**II Роботне место хторе ше пополнює: совитнїк за запровадзованє конкурсох – 1 вивершитель, на нєодредзени час**

**Опис роботох:**

Окончує зложени фахово-оперативни роботи у вязи зоз запровадзованьом конкурсох хтори од значносци за Секретарият, хтори ше финансує зоз буджетних средствох або средствох фондох Европскей униї, а хтори ше одноша на: розписованє конкурсох, приєм и обробок приявох на конкурси, пририхтованє актох у вязи з розписаним конкурсом, комуникацию зоз подношителями приявох, водзенє електронскей и другей одвитуюцей евиденциї, провадзенє реализациї контрактох, предкладанє мирох за унапредзенє тей обласци, провадзенє применьованя законох и других предписаньох, правенє звитох о вивершеню финансийних обовязкох у вязи з конкурсами, окончує роботи контроли наменкового хаснованя средствох хасновательох буджетних средствох прейґ контроли документациї хтору вони доручую, окончує документацийни роботи у обласци хтору провадзи.

Условия: високе образованє хторе здобуте у полю дружтвено-гуманистичних наукох на основних академских студийох у обсягу зоз наменєй 240 ЕСПБ бодами, мастер академских студийох, мастер фаховних студийох, специялистичних академских студийох, специялистичних фаховних студийох, односно на основних студийох цо тирваю найменєй штири роки або специялистичних студийох на факултету, найменєй три роки роботного искуства у фаху, знанє язика националней меншини – националней заєднїци хтори ше службено хаснує у роботи орґанох Покраїни, основни уровень оспособеносци за роботу на рахункаре, положени державни фахови испит, як и потребни компетенциї за окончованє роботох.

**Общи условия за роботу у орґанох Автономней покраїни Войводини:** же учашнїк интерного конкурса полнолїтни державян Републики Сербиї; же ма предписане образованє, же є нє правомоцно осудзовани на безусловну кару гарешту на найменєй шейсц мешаци и же му пред тим нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня, же виполнює други условия хтори одредзени зоз законом, другим предписаньом и актом о систематизациї роботних местох.

**III Вибор кандидатох ше снує на фаховей оспособеносци, знаню и схопносцох, односно преверйованю общих и окремних функционалних компетенцийох. Виборни поступок ше запровадзує зоз преверйованьом у писаней форми и усним преверйованьом и розгварку зоз кандидатами**.

У виборним поступку ше будзе преверйовац тоти компетенциї:

1. Общи функционални компетенциї:
* орґанизация и робота орґанох автономней покраїни – будзе ше преверйовац зоз тестом (у писаней форми)
* диґитална писменосц – будзе ше преверйовац зоз ришованьом задаткох (практичну роботу на рахункаре)
* дїловна комуникация – будзе ше преверйовац зоз тестом (у писаней форми).

**Надпомнуце:**

При преверйованю общей функционалней компетенциї «Диґитална писменосц», Конкурсна комисия може принєсц одлуку же би ше при кандидатови, и попри доручених доказох, преверела диґитална писменосц, кед з увидом до дорученого доказу нє мож у подполносци оценїц же чи знанє яке вон ма у тей схопносци на уровню яки нєобходни за окончованє роботох на роботним месце, о чим ше обвисцує кандидатох.

1. Окремни функционални компетенциї

2-а) за обласц роботи:

* фахово-оперативни роботи (поступок виробку фахових находох) ше превери зоз симулацию у писаней форми

2-б) за одредзене роботне место:

* плански документи, предписаня и акти зоз компетенциї и орґанизациї орґана: Статут Автономней покраїни Войводини, Покраїнска скупштинска одлука о покраїнскей управи, Закон о утвердзованю компетенцийох Автономней покраїни Войводини – превери ше зоз симулацию у писаней форми
* релевантни предписаня з дїлокругу роботного места: Покраїнска скупштинска одлука о додзельованю буджетних срeдствох за унапредзенє положеня националних меншинох – националних заєднїцох и розвой мултикултурализма и толеранциї, Покраїнска скупштинска одлука о способе и критериюмох додзельованя буджeтних средствох за национални совити националних меншинох, Покраїнска скупштинска одлука о додзeльовaню буджeтних срeдствох орґаном и орґанизацийом у чиєй ше роботи службено хаснує язики и писма националних меншинох – националних заєднїцох, Покраїнска скупштинска одлука о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у АПВ – будзе ше преверйовац зоз симулацию у писаней форми.

2-в) язик националней меншини – националней заєднїци хтори ше службено хаснує у роботи орґанох Покраїни – будзе ше преверйовац зоз тестом знаня.

**Надпомнуце:**

При преверйованю окремней функционалней компетенциї за одредзене роботне место «язик националней меншини», Конкурсна комисия може принєсц одлуку же би ше при кандидатови, и попри доручених доказох, преверело знанє язика националней меншини – националней заєднїци, кед з увидом до дорученого доказу нє мож у подполносци оценїц же чи знанє язика, яке вон ма, на уровню яки нєобходни за окончованє роботох на роботним месце, о чим ше обвисцує кандидатох.

Закончуюцу розгварку з кандидатом, Конкурсна комисия запровадзує з цильом преценьованя мотивациї кандидата за роботу на роботним месце, можлївого доприношеня на роботи и прилапйованя вредносци орґана.

**IV Место роботи:** Нови Сад, Булевар Михайла Пупина 16.

**V Термин за подношенє прияви на интерни конкурс:** Термин за подношенє приявиосем днї, од 16.3.2023. року по 23.3.2023. року.

**VI Особа хтора задлужена давац инвормациї:** Дияна Катона телефон: 021/4874427.

**VII Датум оглашованя:** 15.3.2023. року.

**VIII Aдреса на хтору ше подноши прияву:**Покраїнски секретарият за образованє, предписаня, управу и национални меншини – национални заєднїци, **з назначеньом: «За интерни конкурс за пополньованє роботного места совитнїк – за запровадзованє конкурсох – 1 вивершитель».**

**IX Докази хтори ше приклада ґу прияви на интерни конкур**с:

1. Подписану прияву зоз адресу биваня, контакт-телефон, e-mail адресу и подписану вияву у хторей ше учашнїк интерного конкурса опредзелює чи докази о фактох о хторих ше водзи службену евиденцию обезпечи сам, чи тото пороби орґан место нього;
2. биоґрафию з наводами о потерашнїм роботним искустве;
3. ориґинал або оверену фотокопию увереня о державянстве;
4. оверену фотокопию особней леґитимациї, односно вивод зоз електронского читача биометрийней особней леґитимациї;
5. ориґинал або оверену фотокопию увереня МУП же кандидат нє осудзовани на безусловну кару гарешту на найменєй шейсц мешаци, нє старше як 6 мешаци по обявйованю интерного конкурса;
6. ориґинал або оверену фотокопию дипломи з яку ше потвердзує фахову приготовку;
7. ориґинал або оверену фотокопию доказох о найменєй трох рокох роботного искуства у фаху (потвердзеня, ришеня, контракти и други акти з яких мож утвердзиц на яких роботох, зоз яку фахову приготовку и у яким периодзе здобуте роботне искуство),
8. подписану вияву (формулар 3) же кандидатови нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня,
9. ориґинал або оверену фотокопию доказох о знаню роботи на рахункаре (важаци сертификат, потвердзенє або други одвитуюци доказ о знаню роботи на рахункаре),
10. ориґинал або оверену фотокопию доказох о знаню язика националней меншини – националней заєднїци (важаци сертификат, потвердзенє або други одвитуюци доказ о знаню язика),
11. ориґинал або оверену фотокопию увереня о положеним державним фаховим испиту.

**Надпомнуце:**

При преверйованю доказох под порядковима числами 9. и 10, Конкурсна комисия може принєсц одлуку же би ше при кандидатови, и попри доручених доказох, преверело знанє диґиталней писменосци, односно знанє язика националней меншини – националней заєднїци, кед зоз увидом до дорученого доказу нє мож у подполносци оценїц чи знанє тей схопносци, односно знанє язика на уровню яки нєобходни за окончованє роботох на роботним месце, о чим ше обвисцує кандидатох.

У складзе зоз Законом о занятих у автономних покраїнох и єдинкох локалней самоуправи, пробна робота обовязна за шицки особи хтори нє засновали роботне одношенє у орґану автономней покраїни, єдинки локалней самоуправи, або державним орґану. Пробна робота за роботне одношенє хторе засноване на нєодредзени час, тирва шейсц мешаци. Службенїк на пробней роботи хтори роботне одношенє засновал на нєодредзени час, поклада державни фахови испит по законченє пробней роботи, у процивним му престава роботне одношенє. Службенїк, хтори у роботним одношеню на нєодредзени час, длужен мац положени державни фахови испит. Службенїк хторому пробна робота нє обовязна у складзе зоз законом, як анї службенїк хтори засновал роботне одношенє на нєодредзени час, а хтори нє ма положени державни фахови испит, поклада державни фахови испит у чаше шейсцох мешацох по снованю роботного одношеня.

Зоз одредбами члена 9. пасус 3. и 4. и 103. Закона о общим управним поступку («Службени глашнїк РС», число 18/16 и 95/18 – автентичне толкованє) предписане же, медзи иншим, орґани маю обовязку по службеней длужносци, кед тото нєобходне за одлучованє, у складзе зоз законскима терминами, безплатно черац, окончовац увид, обрабяц и обезпечовац особни податки о фактох хтори облапени у службених евиденцийох, окрем кед странка катеґорично вияви же податки обезпечи сама.

Докази хтори ше приклада ґу прияви на тот интерни конкурс, а о хторих ше водзи службену евиденцию то уверенє о державянстве, уверенє МУП же кандидат нє осудзовани на безусловну кару гаршету на найменєй шейсц мешаци, уверенє о положеним державним фаховим испиту.

Учашнїк интерного конкурса ше може вияшнїц о тим чи орґан по службеней длужносци ма обезпечиц предходно наведзени докази од орґана цо компетентни за водзенє службеней евиденциї чи наведзени доказ обезпечи сам у предписаним термину.

Кед же ше учашнїк конкурса опредзелї же би **орґан по службеней длужносци обезпечел** наведзени доказ, вон ше длужен *у прияви на интерни конкурс о тим окреме вияшнїц у писаней форми и подписац вияву хтора состойна часц интерного конкурса – (формулар 1) Виява о даваню согласносци за хаснованє особних податкох з цильом призберованя податкох о наведзеним доказу*.

Кед же ше учашнїк интерного конкурса опредзелї **сам обезпечиц наведзени доказ**, вон ше длужен у *прияви на интерни конкурс о тим окреме вияшнїц у писаней форми и подписац вияву хтора состойна часц интерного конкурса – (формулар 2)*

**X Место, дзень и годзина преверйованя оспособеносци, знаня и схопносцох кандидата у виборним поступку:**
Зоз кандидатами чийо прияви благочасни, дошлєбодзени, розумлїви, подполни и ґу хторим приложени шицки потребни докази и хтори виполнюю условия за обявене роботне место ше окончи преверйованє фаховей оспособеносци, знаня и схопносци, а окреме знаня и схопносцох хтори за тото роботне место утвердзени у рамикох окремних функционалних компетенцийох у просторийох Покраїнского секретарияту за образованє, предписаня, управу и национални меншини – национални заєднїци, Нови Сад, Булевар Михайла Пупина 16. Преверйованє у писаней форми и усне преверйованє ше будзе окончовац од 29.3.2023. року, о чим ше учашнїкох конкурса обвисци на телефон, на числа телефонох хтори доручели у своїх приявох або прейґ емайла на е-mail адреси.

**XI Службенїки хтори маю право участвовац на интерним конкурсу:**

У складзе зоз Законом о занятих у автономних прокраїнох и єдинкох локалней самоуправи, на интерни конкурс ше можу приявиц:

* службенїки хтори заняти на нєодредзени час у орґанох АПВ як и службох и орґанизацийох хтори снує компетентни орґан АПВ и
* службенїки з истим званьом або службенїки хтори виполнюю условия напредовац до званя у хторим класоване роботне место хторе ше пополнює.

**Надпомнуца:**

Нєблагочасни, нєдошлєбодзени, нєрозумлїви або нєподполни прияви и прияви ґу хторим нє приложени шицки потребни докази (як цо то наведзене у тексту интерного конкурса) у ориґиналу або форокопиї хтори оверел компетентни орґан за оверйованє преписох ше одруци зоз Заключеньом Конкурсней комисиї.

Интерни Конкурс запровадзує Конкурсна комисия хтору зоз Ришеньом формовал покраїнски секретар.

Тот интерни конкурс ше обявює на огласней табли и интернет-презентациї Секретарияту и интернет-презентациї Служби за управянє з людскима ресурсами.

Покраїнски секретар,

Жолт Сакалаш

**ФОРМУЛАР 1**

На основи члена 13. Закона о защити податкох о особи («Службени глашнїк РС», число 97/08, 104/09 – др. закон, 68/12 – одлука УС и 107/12)1, а пре участвованє на интерним конкурсу за пополньованє вивершительного роботного места **совитнїк за запровадзованє конкурсох** уПокраїнским секретарияту за образованє, предписаня, управу и национални меншини – национални заєднїци, давам шлїдуюцу

**В И Я В У**

Согласни/Согласна сом же би ше мойо ЄМЧГ, хасновало лєм за наменку призберованя податкох хтори ше одноша на **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту на найменєй шейсц мешаци
3. уверенє о положеним державним фаховим испиту

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

 (место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 13. Закона о защити податкох о особи («Службени глашнїк РС», число 97/08, 104/09 – др. закон, 68/12 – одлука УС и 107/12), орґан власци обрабя податки без согласносци особи, кед обробок нєобходни пре окончованє роботох зоз своєй компетенциї хтори одредзени зоз Законом зоз цильом витворйованя интересох националней або явней безпечносци, одбрани жеми, зопераня, одкриваня, вишлїдзованя и гонєня за виновни дїла економских, односно финансийних интересох держави, защити здравя и моралу, защити правох и шлєбодох и другого явного интереса, а у других случайох на основи согласносци особи у писаней форми.

**ФОРМУЛАР 2**

На основи члена 103. пасус 3. Закона о общим управним поступку («Службени глашнїк РС», число 18/16 и 95/18 – автентичне толкованє)1, а пре участвованє на интерним конкурсу за пополньованє вивершительного роботного места **совитнїк за запровадзованє конкурсох** у Покраїнским секретарияту за образованє, предписаня, управу и национални меншини – национални заєднїци, давам шлїдуюцу

**В И Я В У**

**Виявюєм же сам/сама за потреби поступку обезпечим** и доручим, по виходзенє термину за подношенє приявох на наведзени интерни конкурс, доказ **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту на найменєй шейсц мешаци
3. уверенє о положеним державним фаховим испиту

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

 (место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 103. пасус 3. Закона о общим управним поступку («Службени глашнїк РС», число 18/16 и 95/18 – автентичне толкованє), у поступку хтори ше порушує по вимаганю странки орґан може окончиц увид, обезпечиц и обробиц особни податки о фактох о хторих ше водзи службену евиденцию кед тото нєобходне за одлучованє, окрем кед странка катеґорично вияви же податки обезпечи сама. Кед странка у термину нє поднєше особни податки яки нєобходни за одлучованє орґана, вимаганє за порушованє поступку ше будзе тримац як нєшорове.

**ФОРМУЛАР 3**

Я, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мено и презвиско кандидата) под виновну и материялну одвичательносцу, давам

В И Я В У

же ми нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня, а пре прияву на интерни конкурс за **совитнїка за запровадзованє конкурсох** хтори розписал Покраїнски секретарият за образованє, предписаня, управу и национални меншини – национални заєднїци.

........................................ ........................................................

 (место и датум) (подпис давателя вияви)